Μωρίς Πιαλά

Ο Μωρίς Πιαλά (, 31 Αυγούστου 1925 – 11 Ιανουαρίου 2003) ήταν Γάλλος κινηματογραφικός σκηνοθέτης, σεναριογράφος και περιστασιακά ηθοποιός, γνωστός για το αυστηρό και μη συναισθηματικό ύφος των ταινιών του. Το έργο του χαρακτηρίζεται πολλές φορές ως «ρεαλιστικό»Maurice Pialat: A Cinema of Surrender, περιοδ. Rouge, αλλά και πολλοί κριτικοί του κινηματογράφου παραδέχονται ότι δεν ταιριάζει με τον παραδοσιακό ορισμό του ρεαλισμού.Tribute to Maurice Pialat  στο Senses of Cinema

Λέγεται ότι τα έργα του Πιαλά έχουν ξεμπερδέψει με τους μανιερισμούς, και ότι οι εξιστορήσεις του από την καθημερινή ζωή δίνουν τη γλυκόπικρη φύση του γαλλικού μικροαστισμού. Αυτό έδωσε και ταινίες που χαρακτηρίζονται από ένα ψυχολογικό αφηγηματικό στιλ και οι υποθέσεις τους διαδραματίζονται συχνά έξω από τις μητροπόλεις.

 Ζωή και σταδιοδρομία 
Ο Πιαλά γεννήθηκε στο χωριό Cunlhat, στον νομό Πουί-ντε-Ντομ. Αρχικώς σκόπευε να σπουδάσει ζωγραφικήLightning in a Bottle  στο Film Comment, αλλά έχοντας αποκτήσει μια κάμερα σε ηλικία 16 ετών δοκίμασε τις ικανότητές του στο ντοκιμαντέρ προτού γυρίσει την πρώτη του αξιόλογη ταινία μικρού μήκους, τη L'amour existe, το 1960.

Δημιούργησε το πρώτο του έργο μεγάλου μήκους σε κάπως προχωρημένη ηλικία (43 ετών), αλλά η ταινία, το L'enfance nue, κέρδισε το Βραβείο Ζαν Βιγκό. Σε μια σταδιοδρομία 35 ετών ο Πιαλά ολοκλήρωσε 10 ταινίες μεγάλου μήκους, αρκετές από τις οποίες (ιδίως η Λουλού) έχουν ερμηνευθεί ως αυτοβιογραφικές."Maurice Pialat: the man who changed French cinema", Sight & Sound, 18 Οκτωβρίου 2019. Retrieved on 18 October 2019. Με το Κάτω από τον ήλιο του Σατανά, όπου έπαιζε ο Ζεράρ Ντεπαρντιέ, ο Πιαλά κέρδισε τον Χρυσό Φοίνικα στο Φεστιβάλ Κινηματογράφου των Καννών του 1987.

Σε μια μεταθανάτια αποτίμηση στο περιοδικό Positif, ο κριτικός Noël Herpe απεκάλεσε το στιλ του Πιαλά «νατουραλισμό που γεννήθηκε μέσα από φορμαλισμό». Στον αγγλόγλωσσο κόσμο οι κριτικοί συγκρίνουν συχνά τον Πιαλά με τον Αμερικανό σχεδόν σύγχρονό του Τζον Κασσαβέτης.

Φιλμογραφία
 Ως σκηνοθέτης 
 Μεγάλου μήκους 
 L'enfance nue (1968)
 Nous ne vieillirons pas ensemble (1972)
 La gueule ouverte (1974) 
 Passe ton bac d'abord (1978)
 Λουλού (1980)
 Στους έρωτές μας (1983)
 Police (1985)
 Κάτω από τον ήλιο του Σατανά (1987)
 Van Gogh (1991)
 Le Garçu (1995)

 Μικρού μήκους (επιλογή) 
 Drôles de bobines (1957)
 L'Ombre familière (1958)
 L'amour existe (1960)
 Janine (1961)
 Maître Galip (1962)
 Jardins d'Arabie (1963)
 Byzance (1964)
 Pehlivan (1964)

Παραπομπές

Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Κατηγορία:Γάλλοι ηθοποιοί κινηματογράφου
Κατηγορία:Ενταφιασμοί στο Κοιμητήριο του Μονπαρνάς